**Тақырыбы: « Алтын КҮЗ »** **Мерекеге сай безендірілген сынып. Әдемі сазды әуен ойналып тұрады. Бүлдіршіндер тәрбиешімен бірге кіріп, орындықтарға жайғасады.**

**Тәрбиеші:** Құрметті қонақтар, ұстаздар! Бүгін мектепалды даярлық тобының балалары дайындаған « Алтын КҮЗ » атты ертеңгілігіне қош келдіңіздер.

Армысыздар, халайық, Бармысыздар халайық! Күзгі тойды жұп жазбай, Келіңдер қарсы алайық. (Сырттан бір дыбыс естіледі,желдің шуы) - Балалар, тыңдаңыздаршы бұл не шу? (Осы кезде әдемі әуенмен Күз ханшайымы келеді)

**Күз ханшайымы:** Сәлеметсіздер ме, балалар! ***Амансыңдар ма балалар,  
Ерінбестен еңбек етіп келетін.  
Еңбекшіге бар жемісін беретін,  
Мен –Алтын күз  
Ынтымақты еліме  
Берекелі ырыс болып енетін.***

**Балалар:** **Сәлеметсіз бе!**

**Күз ханшайымы:** Уа, халайық, дархан далам армысың, Табиғатым жаны жайсаң тал мүсін Ханшайымы Күздің бүгін келіп тұр, Алмақ болып бар халқымның алғысын. Мен – Күз ханшайымымын. Сендерді көргеніме қуаныштымын.

**Тәрбиеші:** Қош келдің, Күз ханшайымы! Төрлет!

**Күз ханшайымы**: Балалар, мен сендерге бір жұмбақ жасырайын. Ағайынды бәрі, Шықса – жасыл, Түссе – сары. Бұл не?

**Балалар:** Жапырақ

**Күз ханшайымы:** Дұрыс таптыңдар, жарайсыңдар! Мен өзіммен алтын жапырақтарымды ала келдім. Әр жапырағымда тапсырмалар . Егер де тапсырмамды орындасаңдар, менің де сендерге деген сыйлығым бар.

**Тәрбиеші:** Әрине, қымбатты Күзханшайымы! Біздің балалар Күз туралы өлең, тақпақ, жұмбақтар шеше алады. Сіз жайланып отырып, балалардың өнерін тамашалаңыз.

**Ән: «**Күзгі әуен» Нұрай

**Міне Күз ханшайымның бірінші тапсырмасы - сұрақтар.**

1-сұрақ:

: Күз айларын ата. (Қыркүйек, қазан, қараша )

**Тәрбиеші:** Мінеки, балалар Күз айларын атадық. Өнім биыл тамаша! Көз тоймайды қараса: Сәбіз, пияз, қияр, картоп, Бұршақ, асқабақ, қызылша, Қызанақ, орамжапыраққа қарашы. Көкөністер бір жерде жиыла қалып дауласты.

**Балалар (хормен):** Жиналып қаппыз бәріміз, Қайсымыз ең дәмдіміз? Ішімізден адамға Тиеді көп пайдамыз?

**4-бала**

**Тәрбиеші:** Көкөністер бәріде Денсаулыққа пайдалы Мұны жақсы біліңдер, Оларды жақсы көріңдер

**Өлең: «Алтын күз» Изара**

**Тәрбиеші:** Күз ханшайымы, балалардың өнерлері ұнады ма?

**Күз ханшайымы:** Иә, балалардың бәрі өнерлі екен.

**Тәрбиеші:** Қане, балалар, осындай молшылық Күз айында бір ойын ойнап жіберейік.

**Ол ойын «Кім жылдам?» деп аталады.** *Ойын шарты бойынша ұлдар бір себетке көкөністерді жинайды, ал қыздар екінші себетке жемістер жинайды. Ойын: «Кім жылдам?»*

**Тәрбиеші:** Күз ханшайымы, балалардың ойынына баға беріңіз. Күз ханшайымы: Жарайсыңдар, балалар! Көкөністер мен жемістерді дұрыс ажыратып жинадыңдар.

**Енді екінші тапсырмамды тыңдаңдар, жұмбақ шешу.**

2. Жайлы, жұмсақ төсегім, Домаланып өсемін Қабат-қабат тоным бар Қалай оны шешемін. Бұл не? (Орамжапырақ)

3. Қалың киім ұнатады, Шешіндірсең жылатады. Бұл не?(Пияз)

4. Аспай піскен, қайнамай түскен. (Жеміс)

**Ән Архи**

**4-бала**

**Күз ханшайымы:** Жарайсыңдар, балалар!Жұмбақты да шеше аласыңдар. Ал енді қонақтарымызды сынап көрейік.

**«Ұйқасын тап» ойыны ойнайық. Ойын: «Ұйқасын тап»**

1. Пісетін кезі дәл Күзде Мезгілсіз оны үзбе. Аузыңнан кетпес бал дәмі Оның аты-(шабдалы)

2. Кіп-кішкене болса да, Ағаштың басын иеді. Жемістерін айырып, Танисың ба...?(шиені)

3. Жапырақты тасалап, Өсетін жері- бақша-бақ. Күрең қызыл шіркін-ай, Оның аты....(таңқұрай)

**Ырғақ биі**

**Тәрбиеші:** Берекесін сыйлауға Өлкемізге Күз келді. Жемістерін жинауға Шақырады біздерді.

**4-бала**

**Күз ханшайымы:-**Өте тамаша,балалар!Қазір менімен ойын ойнайсыңдар ма?

**Бұл ойын «Қай жеміс?» деп аталады**.*Көздеріңді жұмып,жемісті қолымен ұстайды*

**Тәрбиеші:**-Енді,**Күз ханшайымның үшінші тапсырмасын орындайық.**

**«Мақал- мәтелді жалғастыр»** 1.Еңбек түбі--------------------

2.Еңбек етсең ерінбей--------------------

3.Адам жерге нәр береді,Жер адамға----------------

**Аделия Ән**

**Күз ханшайымы:** Рахмет, балалар! Өнершіл - өрендерім! Міне, менің сыйлығым бір себет Күз сыйы. Сендерге денсаулық, шаттық және байлық әкелсін.

**Тәрбиеші:** Күз ханшайымы, саған мың алғыс! Бүгінгі сыйлығына рахмет . Бізге тағы кел, біз сені сағына күтеміз.

**Күз ханшайымы:** **Бір себет алма береді** Берекелі бақ дәулет Артта түссін тойланып. Сау болыңдар, балалар, Келгенше жыл айланып. (Осы кезде әуен ойналады, Күз ханшайымы қоштасып кетеді) Қош бол,Күз ханшайымы.

**Тәрбиеші:** Күздің кереметі, байлығы өте көп. Күзде біздің дастарханымыз дәнді дақылдарға, көкөністерге, жеміс-жидектерге толы болады, бірақ осы байлыққа жету үшін көп еңбек ету керек. (Тақтадағы мақал-мәтелдерге назар аудару) Сондықтан сендер еңбекшіл болыңдар. Қазіргі сендердің еңбектерін сабақ оқу.

*Міне, балалар осымен «Жомарт Күз» атты ертеңгілігіміз аяқталды.Сіздерді Күз мерекесімен құттықтаймын, әр отбасыларыңызға бақыт, береке тілеймін. Тәрбие оқу ісінің меңгерушісіне сөз беру. Ата-аналардың бүлдіршіндерге құттықтау сөзі. Шашу шашылып, мереке аяқталады****Көпшілік би***